title: Komisijas Īstenošanas regula (ES) 2020/1033 (2020. gada 15. jūlijs), ar ko atjauno atļauju L-arginīnu, kas producēts ar Corynebacterium glutamicum ATCC 13870, un L-arginīnu, kas producēts ar Corynebacterium glutamicum KCCM 80182, izmantot par barības piedevām visu sugu dzīvniekiem, kā arī atceļ Regulu (EK) Nr. 1139/2007 (Dokuments attiecas uz EEZ)

text:
                  16.7.2020

                  LV

                  Eiropas Savienības Oficiālais Vēstnesis

                  L 227/27

         KOMISIJAS ĪSTENOŠANAS REGULA (ES) 2020/1033
         (2020. gada 15. jūlijs),
         ar ko atjauno atļauju L-arginīnu, kas producēts ar Corynebacterium glutamicum ATCC 13870, un L-arginīnu, kas producēts ar Corynebacterium glutamicum KCCM 80182, izmantot par barības piedevām visu sugu dzīvniekiem, kā arī atceļ Regulu (EK) Nr. 1139/2007
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas un atjaunošanas pamatojums un kārtība.

                     (2)

                     L-arginīnam, kas producēts ar Corynebacterium glutamicum ATCC 13870, atļauja to 10 gadus izmantot par barības piedevu visu sugu dzīvniekiem tika piešķirta ar Komisijas Regulu (EK) Nr. 1139/2007 (2).

                     (3)

                     Saskaņā ar Regulas (EK) Nr. 1831/2003 14. pantu ir iesniegts pieteikums uz to, lai pagarinātu atļauju L-arginīnu, kas producēts ar Corynebacterium glutamicum ATCC 13870, izmantot par barības piedevu visu sugu dzīvniekiem; šo piedevu lūgts klasificēt piedevu kategorijā “uzturfizioloģiskās piedevas”, funkcionālajā grupā “aminoskābes, to sāļi un analogi”. Šim pieteikumam ir pievienotas Regulas (EK) Nr. 1831/2003 14. panta 2. punktā prasītās ziņas un dokumenti, un tajā lūgts mainīt celma apzīmējumu, to aizstājot ar Corynebacterium glutamicum NITE SD 00285.

                     (4)

                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju L-arginīnu, kas producēts ar Corynebacterium glutamicum KCCM 80182, izmantot barībā un dzirdināšanas ūdenī visu sugu dzīvniekiem. Pieteikumā lūgts atļaut L-arginīnu, kas producēts ar Corynebacterium glutamicum KCCM 80182, izmantot par barības piedevu visu sugu dzīvniekiem, šo piedevu klasificējot piedevu kategorijā “uzturfizioloģiskās piedevas”, funkcionālajā grupā “aminoskābes, to sāļi un analogi” un piedevu kategorijā “organoleptiskās piedevas”, funkcionālajā grupā “aromatizējošas sastāvdaļas”. Šim pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (5)

                     Eiropas Pārtikas nekaitīguma iestāde (“Iestāde”) 2019. gada 3. aprīļa (3) un 2019. gada 14. maija (4) atzinumos secināja, ka ar piedāvātajiem lietošanas nosacījumiem L-arginīns, kas producēts ar Corynebacterium glutamicum NITE SD 00285 un ar Corynebacterium glutamicum KCCM 80182, neatstāj nelabvēlīgu ietekmi ne uz dzīvnieku veselību, ne patērētāja veselību, ne vidi. Tā arī norādīja, ka L-arginīns, kas producēts ar Corynebacterium glutamicum NITE SD 00285, kairina ādu, ir kodīgs acīm un ir bīstams, ja to ieelpo. Par L-arginīnu, kas producēts ar Corynebacterium glutamicum KCCM 80182, ir norādīts, ka tas ir kodīgs ādai un acīm. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde arī secināja, ka piedeva ir iedarbīgs aminoskābes arginīna avots visu sugu dzīvniekiem un ka, lai papildu dots L-arginīns būtu pilnīgi iedarbīgs atgremotājiem, tas būtu jāpasargā no sadalīšanās spureklī.

                     (6)

                     Iestāde savā atzinuma pauda bažas par L-arginīna, kas producēts ar Corynebacterium glutamicum KCCM 80182, drošumu, ja aminoskābe vienlaicīgi tiek iekšķīgi dota gan ar dzirdināšanas ūdeni, gan barību. Tomēr Iestāde neierosināja maksimāli pieļaujamu L-arginīna saturu. Iestāde arī iesaka L-arginīnu pievienot piemērotā daudzumā. Tātad, ja L-arginīns tiek dots ar dzirdināšanas ūdeni, ir lietderīgi lietotājus brīdināt, ka jāņem vērā visas ar uzturu uzņemamās neaizvietojamās un nosacīti neaizvietojamās aminoskābes.

                     (7)

                     Lai panāktu labāku kontroli, būtu jānosaka ierobežojumi un nosacījumi, kas uz L-arginīnu attiecināmi, ja tas tiek izmantots par aromatizētāju. Uz etiķetes būtu jānorāda par aromatizētāju izmantotā L-arginīna ieteicamais saturs. Ja minētais saturs ir pārsniegts, uz premiksa etiķetes jābūt attiecīgai informācijai.

                     (8)

                     Kas attiecas uz L-arginīnu kā aromatizētāju, Iestāde norāda, ka papildu pierādījumi par iedarbīgumu nav nepieciešami, ja viela tiek lietota ieteicamajā devā. L-arginīnu nav atļauts lietot par dzirdināšanas ūdens aromatizējošo sastāvdaļu. Maz ticams, ka L-arginīns, kas ieteicamajā devā izmantots par aromatizējošu sastāvdaļu, radītu bažas par nodrošinājumu ar visām neaizstājamām un nosacīti neaizstājamām aminoskābēm, ko uzņem ar uzturu.

                     (9)

                     Iestāde neuzskata, ka būtu vajadzība noteikt īpašas prasības attiecībā uz uzraudzību pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošās barības piedevas analīzes metodi.

                     (10)

                     L-arginīna, kas producēts ar Corynebacterium glutamicum NITE SD 00285 un ar Corynebacterium glutamicum KCCM 80182, novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo piedevu būtu jāatļauj lietot tā, kā norādīts šīs regulas pielikumā.

                     (11)

                     Ņemot vērā to, ka atļauja L-arginīnu, kas producēts ar Corynebacterium glutamicum ATCC 13870, izmantot par barības piedevu saskaņā ar šīs regulas pielikumā paredzētajiem nosacījumiem tiek atjaunota, Regula (EK) Nr. 1139/2007 būtu jāatceļ.

                     (12)

                     Drošuma apsvērumi neliek L-arginīna, kas producēts ar Corynebacterium glutamicum ATCC 13870, atļaujas nosacījumu izmaiņas piemērot nekavējoties, tāpēc ir lietderīgi paredzēt pārejas periodu, kurā ieinteresētās personas varētu sagatavoties no atjauninātās atļaujas izrietošo jauno prasību izpildei.

                     (13)

                     Fakts, ka L-arginīnu nav atļauts izmantot par dzirdināšanas ūdens aromatizētāju, neizslēdz tā lietošanu barības maisījumā, ko izbaro iejauktu ūdenī.

                     (14)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Ar Corynebacterium glutamicum ATCC 13870 producēta L-arginīna, kas pieder pie piedevu kategorijas “uzturfizioloģiskās piedevas” un funkcionālās grupas “aminoskābes, to sāļi un analogi”, atļauja ir atjaunota, ievērojot pielikumā noteiktos nosacījumus.

               2.   Ar Corynebacterium glutamicum KCCM 80182 producētu L-arginīnu, kas pieder pie piedevu kategorijas “uzturfizioloģiskās piedevas” un funkcionālās grupas “aminoskābes, to sāļi un analogi”, kā arī pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts izmantot par dzīvnieku barības piedevu, ievērojot pielikumā noteiktos nosacījumus.

            2. pants

               1.   Ar Corynebacterium glutamicum ATCC 13870 producētu L-arginīnu un to saturošus premiksus, kuri ražoti un marķēti pirms 2021. gada 5. februāra saskaņā ar noteikumiem, kas bija piemērojami pirms 2020. gada 5. augusta, arī turpmāk drīkst laist tirgū un izmantot, līdz beidzas esošie krājumi.

               2.   Tādas 1. punktā minētās vielas saturošas barības sastāvdaļas un barības maisījumus, kuri paredzēti produktīviem dzīvniekiem un ražoti un marķēti pirms 2021. gada 5. augusta saskaņā ar noteikumiem, kas bija piemērojami pirms 2020. gada 5. augusta, arī turpmāk drīkst laist tirgū un lietot, līdz beidzas esošie krājumi.

               3.   Tādas 1. punktā minētās vielas saturošas barības sastāvdaļas un barības maisījumus, kuri paredzēti neproduktīviem dzīvniekiem un ražoti un marķēti pirms 2022. gada 5. augusta saskaņā ar noteikumiem, kas bija piemērojami pirms 2020. gada 5. augusta, arī turpmāk drīkst laist tirgū un lietot, līdz beidzas esošie krājumi.

            3. pants
            Regulu (EK) Nr. 1139/2007 atceļ.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Komisijas Regula (EK) Nr. 1139/2007 (2007. gada 1. oktobris) par atļauju izmantot L-arginīnu kā dzīvnieku barības piedevu (OV L 256, 2.10.2007., 11. lpp.).

            (3)  EFSA Journal 2019, 17(5):5696.

            (4)  EFSA Journal 2019, 17(6):5720.

            PIELIKUMS

                           Piedevas identifikācijas numurs

                           Atļaujas turētāja nosaukums

                           Piedeva

                           Sastāvs, ķīmiskā formula, apraksts, analītiskā metode

                           Dzīvnieku suga vai kategorija

                           Maksimālais vecums

                           Minimālais saturs

                           Maksimālais saturs

                           Citi noteikumi

                           Atļaujas derīguma termiņš

                           mg uz kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: aminoskābes, to sāļi un analogi

                        3c364

                        –

                        L-arginīns

                           Piedevas sastāvs

                        Pulveris, kurā minimālais L-arginīna saturs ir 98 % (sausnā) un maksimālais ūdens saturs: 15 %.

                        Visu sugu dzīvnieki

                        -

                        -

                        -

                                    1.

                                    L-arginīnu drīkst laist tirgū un lietot par barības piedevu preparāta veidā.

                                    2.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    3.

                                    Uz piedevas etiķetes norāda arginīna mitruma saturu.

                                    4.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksa lietotājiem, lai novērstu riskus acīm un ādai un riskus, ko varētu radīt ieelpošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksu rīkojas, izmantojot individuālos aizsarglīdzekļus.

                        2030. gada 5. augusts

                           Aktīvās vielas raksturojums

                        L-arginīns ((S)-2-amino-5-gvanidinopentatonskābe), kas producēts fermentācijā ar Corynebacterium glutamicum NITE SD 00285
                        Ķīmiskā formula: C6H14N4O2

                           CAS numurs: 74-79-3

                        Analītiskā metode  (1)

                        L-arginīna identificēšanai barības piedevā:

                                    —

                                       Food Chemical Codex “L-arginine monograph” (Pārtikas ķīmisko vielu kodeksa monogrāfija par L-arginīnu).

                              Arginīna kvantitatīvajai noteikšanai barības piedevā:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS).

                              Arginīna kvantitatīvajai noteikšanai premiksos, barības maisījumos un barības sastāvdaļās:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS), Komisijas Regula (EK) Nr. 152/2009 (III pielikuma F daļa).

                        3c362

                        –

                        L-arginīns

                           Piedevas sastāvs

                        Pulveris, kurā minimālais L-arginīna saturs ir 98 % (sausnā) un maksimālais ūdens saturs: 0,5 %.

                        Visu sugu dzīvnieki

                        -

                        -

                        -

                                    1.

                                    L-arginīnu drīkst laist tirgū un lietot par barības piedevu preparāta veidā.

                                    2.

                                    Piedevu var izbarot arī iejauktu dzirdināšanas ūdenī.

                                    3.

                                    Piedevas un premiksa lietošanas norādījumos norāda glabāšanas apstākļus, noturību pret termisku apstrādi un stabilitāti dzirdināšanas ūdenī.

                                    4.

                                    Uz piedevas un premiksa etiķetes jābūt šādām norādēm: “Pievienojot L-arginīnu, īpaši dzirdināšanas ūdenim, jāņem vērā visas neaizvietojamās un nosacīti neaizvietojamās aminoskābes, lai nepieļautu nesabalansētību.”

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksa lietotājiem, lai novērstu riskus, kas varētu rasties ādai un acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksu rīkojas, izmantojot individuālos aizsarglīdzekļus.

                        2030. gada 5. augusts

                           Aktīvās vielas raksturojums

                        L-arginīns ((S)-2-amino-5-guanidinopentatonskābe), kas producēts fermentācijā ar Corynebacterium glutamicum KCCM 80182
                        Ķīmiskā formula: C6H14N4O2

                           CAS numurs: 74-79-3

                        Analītiskā metode  (2)

                        L-arginīna identificēšanai barības piedevā:

                                    —

                                       Food Chemical Codex “L-arginine monograph” (Pārtikas ķīmisko vielu kodeksa monogrāfija par L-arginīnu).

                              Arginīna kvantitatīvajai noteikšanai barības piedevā un ūdenī:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS).

                              Arginīna kvantitatīvajai noteikšanai premiksos, barības maisījumos un barības sastāvdaļās:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS), Komisijas Regula (EK) Nr. 152/2009 (III pielikuma F daļa).

                           Kategorija: organoleptiskās piedevas. Funkcionālā grupa: aromatizējošas sastāvdaļas

                        3c362

                        –

                        L-arginīns

                           Piedevas sastāvs

                        Pulveris, kurā minimālais L-arginīna saturs ir 98 % (sausnā) un maksimālais ūdens saturs: 0,5 %.

                        Visu sugu dzīvnieki

                        -

                        -

                                    1.

                                    L-arginīnu drīkst laist tirgū un lietot par barības piedevu preparāta veidā.

                                    2.

                                    Barībā piedevu iekļauj premiksa veidā.

                                    3.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    4.

                                    Uz piedevas etiķetes jābūt šādām norādēm:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 % ir 25 mg/kg.”

                                    5.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 25 mg/kg.

                                    6.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksa lietotājiem, lai novērstu riskus, kas varētu rasties ādai un acīm. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksu rīkojas, izmantojot individuālos aizsarglīdzekļus.

                        2030. gada 5. augusts

                           Aktīvās vielas raksturojums

                        L-arginīns ((S)-2-amino-5-gvanidinopentatonskābe), kas producēts fermentācijā ar Corynebacterium glutamicum KCCM 80182
                        Ķīmiskā formula: C6H14N4O2

                           CAS numurs: 74-79-3

                           FLAVIS 17.003

                        Analītiskā metode  (3)

                        L-arginīna identificēšanai barības piedevā:

                                    —

                                       Food Chemical Codex “L-arginine monograph” (Pārtikas ķīmisko vielu kodeksa monogrāfija par L-arginīnu).

                              Arginīna kvantitatīvajai noteikšanai barības piedevā:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS).

                              Arginīna kvantitatīvajai noteikšanai premiksos, barības maisījumos un barības sastāvdaļās:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS), Komisijas Regula (EK) Nr. 152/2009 (III pielikuma F daļa).

               (1)  Sīkāka informācija par analītiskajām metodēm ir pieejama references laboratorijas tīmekļa vietnē https://ec.europa.eu/jrc/en/eurl/feed-additives/evaluation-reports

               (2)  Sīkāka informācija par analītiskajām metodēm ir pieejama references laboratorijas tīmekļa vietnē https://ec.europa.eu/jrc/en/eurl/feed-additives/evaluation-reports

               (3)  Sīkāka informācija par analītiskajām metodēm ir pieejama references laboratorijas tīmekļa vietnē https://ec.europa.eu/jrc/en/eurl/feed-additives/evaluation-reports


title: Komisijas Īstenošanas regula (ES) 2020/1034 (2020. gada 15. jūlijs) par atļauju Aspergillus oryzae (DSM 26372) producētas endo-1,4-beta-ksilanāzes preparātu izmantot par barības piedevu dējējvistām (atļaujas turētājs – DSM Nutritional Products Ltd, ko pārstāv DSM Nutritional Products Sp. Z o.o) (Dokuments attiecas uz EEZ)

text:
                  16.7.2020

                  LV

                  Eiropas Savienības Oficiālais Vēstnesis

                  L 227/34

         KOMISIJAS ĪSTENOŠANAS REGULA (ES) 2020/1034
         (2020. gada 15. jūlijs)
         par atļauju Aspergillus oryzae (DSM 26372) producētas endo-1,4-beta-ksilanāzes preparātu izmantot par barības piedevu dējējvistām (atļaujas turētājs – DSM Nutritional Products Ltd, ko pārstāv DSM Nutritional Products Sp. Z o.o)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot Aspergillus oryzae (DSM 26372) producētas endo-1,4-beta-ksilanāzes preparātu. Pieteikumam bija pievienotas minētās regulas 7. panta 3. punktā prasītās ziņas un dokumenti.

                     (3)

                     Šis pieteikums attiecas uz atļauju Aspergillus oryzae (DSM 26372) producētas endo-1,4-beta-ksilanāzes preparātu izmantot par barības piedevu dējējvistām un tā klasificēšanu piedevu kategorijā “zootehniskās piedevas”.

                     (4)

                     Eiropas Pārtikas nekaitīguma iestāde (“Iestāde”) 2017. gada 26. septembra (2) un 2019. gada 13. novembra (3) atzinumos secināja, ka ar piedāvātajiem lietošanas nosacījumiem Aspergillus oryzae (DSM 26372) producētas endo-1,4-beta-ksilanāzes preparāts neatstāj nelabvēlīgu ietekmi ne uz dzīvnieku veselību, ne patērētāju drošību, ne vidi. Iestāde arī secināja, ka šī piedeva tiek uzskatīta par potenciālu elpceļu sensibilizatoru un ka nav iespējams izdarīt secinājumus par piedevas izraisītu ādas sensibilizācijas potenciālu. Tāpēc Komisija uzskata, ka būtu jāveic atbilstoši aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāja, veselību. Iestāde arī secināja, ka ar šo piedevu var uzlabot dējību. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                        Aspergillus oryzae (DSM 26372) producētas endo-1,4-beta-ksilanāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā specificēts šīs regulas pielikumā.

                     (6)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot par dzīvnieku barības piedevu saskaņā ar pielikumā noteiktajiem nosacījumiem.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 15. jūlijā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2017; 15(10):5020.

            (3)  EFSA Journal 2019; 17(11):5919.

            PIELIKUMS

                           Piedevas identifikācijas numurs

                           Atļaujas turētāja nosaukums

                           Piedeva

                           Sastāvs, ķīmiskā formula, apraksts, analītiskā metode

                           Dzīvnieku suga vai kategorija

                           Maksimālais vecums

                           Minimālais saturs

                           Maksimālais saturs

                           Citi noteikumi

                           Atļaujas derīguma termiņš

                           Aktīvās vienības uz kg kompleksās barības ar mitruma saturu 12 %

                           Kategorija: zootehniskās piedevas. Funkcionālā grupa: gremošanas veicinātāji

                        4a1607i

                           DSM Nutritional Products Ltd, ko pārstāv DSM Nutritional Products Sp. Z o.o

                        Endo-1,4-beta-ksilanāze
                        (EC 3.2.1.8)

                              Piedevas sastāvs

                           Aspergillus oryzae (DSM 26372) producētas endo-1,4-beta-ksilanāzes (EC 3.2.1.8) preparāts ar šādu minimālo aktivitāti:
                        cietā veidā: 1 000 FXU
                            (1)/g
                        šķidrā veidā: 650 FXU/ml

                        Dējējvistas

                        —

                        100 FXU

                        —

                                    1.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt minētās piedevas un premiksu lietošana. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp ādas, acu un elpceļu aizsarglīdzekļus.

                        5.8.2030.

                              Aktīvās vielas raksturojums

                           Aspergillus oryzae (DSM 26372) producēta endo-1,4-beta-ksilanāze (EC 3.2.1.8)

                              Analītiskā metode

                            (2)

                           Aspergillus oryzae (DSM 26372) producētas endo-1,4-beta-ksilanāzes kvantitatīvai noteikšanai barības piedevā:

                                    —

                                    kolorimetriskā metode, ar ko nosaka krāsotu savienojumu, ko producē no dinitrosalicilskābes (DNSS) un ksilosila grupām, kas izdalās, ksilanāzei iedarbojoties uz arabinoksilānu.

                           Aspergillus oryzae (DSM 26372) producētas endo-1,4-beta-ksilanāzes kvantitatīvai noteikšanai premiksos un barībā:

                                    —

                                    kolorimetriskā metode, ar ko nosaka ūdenī šķīstošas krāsvielas daudzumu, kuru ksilanāze izdala no auzu pelavu azoksilāna, kas marķēts ar krāsvielu.

               (1)  1 FXU ir fermenta daudzums, kas no kviešu azoarabinoksilāna vienā minūtē pH 6,0 vidē un 50 °C temperatūrā izdala 7,8 mikromolus reducējošo cukuru (ksilozes ekvivalentos).

               (2)  Sīkāka informācija par analītiskajām metodēm pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2020/1175 (2020. gada 7. augusts) par atļauju L-cisteīna hidrohlorīda monohidrātu, kas producēts fermentācijā ar Escherichia coli KCCM 80180 un Escherichia coli KCCM 80181, lietot par barības piedevu visu sugu dzīvniekiem (Dokuments attiecas uz EEZ)

text:
                  10.8.2020

                  LV

                  Eiropas Savienības Oficiālais Vēstnesis

                  L 259/6

         KOMISIJAS ĪSTENOŠANAS REGULA (ES) 2020/1175
         (2020. gada 7. augusts)
         par atļauju L-cisteīna hidrohlorīda monohidrātu, kas producēts fermentācijā ar Escherichia coli KCCM 80180 un Escherichia coli KCCM 80181, lietot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju lietot L-cisteīna hidrohlorīda monohidrātu, kas producēts fermentācijā ar Escherichia coli KCCM 80180 un Escherichia coli KCCM 80181. Šim pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Minētais pieteikums attiecas uz atļauju L-cisteīna hidrohlorīda monohidrātu, kas producēts fermentācijā ar Escherichia coli KCCM 80180 un Escherichia coli KCCM 80181, lietot par barības piedevu visu sugu dzīvniekiem. Pieteikuma iesniedzējs lūdza šo piedevu klasificēt piedevu kategorijā “organoleptiskās piedevas”.

                     (4)

                     Eiropas Pārtikas nekaitīguma iestāde (“Iestāde”) 2020. gada 10. janvāra atzinumā (2) secināja, ka ar piedāvātajiem nosacījumiem par L-cisteīna hidrohlorīda monohidrāta, kas producēts fermentācijā ar Escherichia coli KCCM 80180 un Escherichia coli KCCM 80181, lietošanu barībā tas neatstāj nelabvēlīgu ietekmi ne uz dzīvnieku veselību, ne patērētāju drošību, ne vidi. Savos secinājumos tā ņēma vērā arī to, ka pieteikuma iesniedzējs ierosina piedevu saskaņā ar Regulu (EK) Nr. 1272/2008 (3) marķēt ar bīstamības apzīmējumu H335 (var izraisīt elpceļu kairinājumu). Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde arī secināja, ka šī viela tiek lietota pārtikā, un barībā tā būtībā darbojas tāpat kā pārtikā, tāpēc papildu pierādījumi par tās iedarbīgumu barībā nav nepieciešami.

                     (5)

                     Lai panāktu labāku kontroli, būtu jānosaka ierobežojumi un nosacījumi. Uz piedevas etiķetes būtu jānorāda ieteicamais L-cisteīna hidrohlorīda monohidrāta saturs. Ja minētais saturs ir pārsniegts, uz premiksa etiķetes jābūt attiecīgai informācijai.

                     (6)

                     Iestāde neuzskata, ka būtu vajadzība noteikt īpašas prasības attiecībā uz uzraudzību pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošo barības piedevu analīzes metodi.

                     (7)

                     L-cisteīna hidrohlorīda monohidrāta, kas producēts fermentācijā ar Escherichia coli KCCM 80180 un Escherichia coli KCCM 80181, novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāatļauj lietot tā, kā norādīts šīs regulas pielikumā.

                     (8)

                     Fakts, ka L-cisteīna hidrohlorīda monohidrātu, kas producēts fermentācijā ar Escherichia coli KCCM 80180 un Escherichia coli KCCM 80181, nav atļauts lietot par dzirdināšanas ūdens aromatizētāju, neizslēdz tā lietošanu barības maisījumā, ko izbaro iejauktu ūdenī.

                     (9)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificētās vielas, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts lietot par dzīvnieku barības piedevām, ievērojot pielikumā noteiktos nosacījumus.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 7. augustā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2020, 18(2):6003.

            (3)  Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        mg aktīvās vielas uz kg kompleksās barības ar mitruma saturu 12 %

                           Kategorija: organoleptiskās piedevas. Funkcionālā grupa: aromatizējošas sastāvdaļas

                        2b920i

                        –

                        L-cisteīna hidrohlorīda monohidrāts

                        Piedevas sastāvs:
                        L-cisteīna hidrohlorīda monohidrāts
                        Aktīvās vielas raksturojums:
                        L-cisteīna hidrohlorīda monohidrāts
                        Iegūts fermentācijā ar Escherichia coli KCCM 80180 un Escherichia coli KCCM 80181
                        Tīrība: vismaz 98,5 %
                        Ķīmiskā formula: C3H7NO2S •HClH2O.
                        CAS numurs: 7048-04-6

                           FLAVIS 17.032

                              Analīzes metode

                            (1):
                        L-cisteīna hidrohlorīda monohidrāta identificēšanai barības piedevā:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS), Eiropas farmak 6.6-2.2.56, 1. metode

                              L-cisteīna hidrohlorīda monohidrāta kvantitatīvai noteikšanai barības piedevā:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FD)

                              L-cisteīna hidrohlorīda monohidrāta kvantitatīvai noteikšanai premiksos:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un fotometrisko detektēšanu (IEC-VIS), Komisijas Regula (EK) Nr. 152/2009
                                    (III pielikuma F daļa)

                        Visu sugu dzīvnieki

                        –

                        –

                        –

                                    1.

                                    Barībā piedevu iekļauj premiksa veidā.

                                    2.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    3.

                                    Uz piedevas etiķetes jābūt šādai norādei:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 % ir 25 mg/kg”.

                                    4.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 25 mg/kg.

                                    5.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu riskus, ko varētu radīt ieelpošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp elpceļu aizsarglīdzekļus.

                        30.9.2030.

               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports


title: Komisijas Īstenošanas regula (ES) 2020/1328 (2020. gada 18. septembris), ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Fraise du Périgord” (AĢIN))

text:
                  25.9.2020

                  LV

                  Eiropas Savienības Oficiālais Vēstnesis

                  L 312/4

         KOMISIJAS ĪSTENOŠANAS REGULA (ES) 2020/1328
         (2020. gada 18. septembris),
         ar kuru attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā, apstiprina specifikācijas grozījumu, kurš nav maznozīmīgs (“Fraise du Périgord” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Fraise du Périgord”, kas reģistrēta saskaņā ar Komisijas Regulu (EK) Nr. 135/2004 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Fraise du Périgord” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 18. septembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  Komisijas Regula (EK) Nr. 135/2004 (2004. gada 27. janvāris), ar kuru papildina Regulas (EK) Nr. 2400/96 pielikumu par konkrētu nosaukumu iekļaušanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Fraise du Périgord un Queso de Valdeón) (OV L 21, 28.1.2004., 9. lpp.).

            (3)  OV C 170, 18.5.2020., 38. lpp.


title: Komisijas Īstenošanas regula (ES) 2020/1340 (2020. gada 22. septembris) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Brački varenik” (AĢIN))

text:
                  29.9.2020

                  LV

                  Eiropas Savienības Oficiālais Vēstnesis

                  L 314/1

         KOMISIJAS ĪSTENOŠANAS REGULA (ES) 2020/1340
         (2020. gada 22. septembris)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Brački varenik” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Horvātijas pieteikums, kurā lūgts reģistrēt nosaukumu “Brački varenik”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Brački varenik” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Brački varenik” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.8. grupas “Citi Līguma I pielikumā minētie produkti (garšvielas u. c.)” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 22. septembrī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 183, 3.6.2020., 12. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).


title: Komisijas Īstenošanas regula (ES) 2020/1341 (2020. gada 28. septembris), ar ko attiecībā uz pagaidu pasākumu piemērošanas periodu groza Īstenošanas regulu (ES) 2020/466 (Dokuments attiecas uz EEZ)

text:
                  29.9.2020

                  LV

                  Eiropas Savienības Oficiālais Vēstnesis

                  L 314/2

         KOMISIJAS ĪSTENOŠANAS REGULA (ES) 2020/1341
         (2020. gada 28. septembris),
         ar ko attiecībā uz pagaidu pasākumu piemērošanas periodu groza Īstenošanas regulu (ES) 2020/466
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 141. panta 1. punktu,
         tā kā:

                     (1)

                     Regula (ES) 2017/625 cita starpā nosaka, kā dalībvalstu kompetentajām iestādēm jāveic oficiālās kontroles un citas oficiālās darbības. Tā Komisiju arī pilnvaro ar īstenošanas aktu pieņemt piemērotus pagaidu pasākumus, kas nepieciešami, lai ierobežotu riskus cilvēka, dzīvnieku un augu veselībai un dzīvnieku labturībai, ja tai ir liecības, ka kādas dalībvalsts kontroles sistēmas darbība ir nopietni traucēta.

                     (2)

                     Lai reaģētu uz pašreizējās, ar koronavīrusa slimību (Covid-19) saistītās krīzes izraisītajiem īpašajiem apstākļiem, Komisijas Īstenošanas regula (ES) 2020/466 (2) dalībvalstīm ļauj piemērot pagaidu pasākumus saistībā ar oficiālajām kontrolēm un citām oficiālajām darbībām.

                     (3)

                     Dalībvalstis ir informējušas Komisiju par to, ka ar Covid-19 saistītās krīzes dēļ to kontroles sistēmu darbība ir nopietni traucēta un ka grūtības veikt oficiālās kontroles un citas oficiālās darbības ar oficiālajiem sertifikātiem un oficiālajiem apliecinājumiem attiecībā uz dzīvnieku un preču pārvietošanu uz Savienību un Savienībā un grūtības organizēt fiziskas tikšanās ar operatoriem un to personālu oficiālo kontroļu kontekstā pastāvēs arī pēc 2020. gada 1. oktobra. Lai reaģētu uz šiem nopietnajiem traucējumiem, kas, iespējams, pastāvēs arī nākamajos mēnešos, un lai sekmētu oficiālo kontroļu un citu oficiālo darbību plānošanu un veikšanu ar Covid-19 saistītās krīzes laikā, Īstenošanas regulas (ES) 2020/466 piemērošanas periods būtu jāpagarina līdz 2021. gada 1. februārim.

                     (4)

                     Tāpēc Īstenošanas regula (ES) 2020/466 būtu attiecīgi jāgroza.

                     (5)

                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2020/466 6. panta otrajā daļā datumu “2020. gada 1. oktobrim” aizstāj ar datumu “2021. gada 1. februārim”.

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 2. oktobra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 28. septembrī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 95, 7.4.2017., 1. lpp.

            (2)  Komisijas Īstenošanas regula (ES) 2020/466 (2020. gada 30. marts) par pagaidu pasākumiem ar mērķi ierobežot riskus cilvēka, dzīvnieku un augu veselībai un dzīvnieku labturībai laikā, kad koronavīrusa izraisītās slimības Covid-19 dēļ ir nopietni traucēta dalībvalstu kontroles sistēmu darbība (OV L 98, 31.3.2020., 30. lpp.).


title: Padomes Īstenošanas regula (ES) 2021/49 (2021. gada 22. janvāris), ar ko īsteno Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā

text:
                  25.1.2021

                  LV

                  Eiropas Savienības Oficiālais Vēstnesis

                  L 23/5

         PADOMES ĪSTENOŠANAS REGULA (ES) 2021/49
         (2021. gada 22. janvāris),
         ar ko īsteno Regulu (ES) Nr. 101/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 101/2011 (2011. gada 4. februāris) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Tunisijā (1), un jo īpaši tās 12. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:

                     (1)

                     Padome 2011. gada 4. februārī pieņēma Regulu (ES) Nr. 101/2011.

                     (2)

                     Pamatojoties uz pārskatīšanu, Regulas (ES) Nr. 101/2011 I pielikumā būtu jāsvītro ieraksti attiecībā uz četrām personām un attiecībā uz divām personām būtu jāatjaunina informācija par tiesībām uz aizstāvību un tiesībām uz efektīvu aizsardzību tiesā.

                     (3)

                     Tāpēc būtu attiecīgi jāgroza Regulas (ES) Nr. 101/2011 I pielikums,

               IR PIEŅĒMUSI ŠO REGULU.

            1. pants
            Regulas (ES) Nr. 101/2011 I pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 22. janvārī

                  Padomes vārdā –

                  priekšsēdētāja

               A. P. ZACARIAS

            (1)  OV L 31, 5.2.2011., 1. lpp.

            PIELIKUMS
            Regulas (ES) Nr. 101/2011 I pielikumu groza šādi:

                        1)

                        A daļā (2. pantā minēto personu un vienību saraksts) svītro ierakstus par šādām personām:

                                    22.

                                    Bouthaina Bent Moncef Ben Mohamed TRABELSI

                                    23.

                                    Nabil Ben Abderrazek Ben Mohamed TRABELSI

                                    41.

                                    Akrem Ben Hamed Ben Taher BOUAOUINA

                                    47.

                                    Slim Ben Tijani Ben Haj Hamda BEN ALI;

                        2)

                        B daļu (Tiesības uz aizstāvību un tiesības uz efektīvu aizsardzību tiesā saskaņā ar Tunisijas tiesību aktiem) groza šādi:

                                    a)

                                    svītro ierakstus par šādām personām:

                                                22.

                                                Bouthaina Bent Moncef Ben Mohamed TRABELSI

                                                23.

                                                Nabil Ben Abderrazek Ben Mohamed TRABELSI

                                                41.

                                                Akrem Ben Hamed Ben Taher BOUAOUINA

                                                47.

                                                Slim Ben Tijani Ben Haj Hamda BEN ALI;

                                    b)

                                    ierakstus attiecībā uz turpmāk norādītajām personām aizstāj ar šādiem ierakstiem:

                                                “14.

                                                Samira Bent Mohamed Ben Rhouma TRABELSI
                                                Izmeklēšana vai tiesa attiecībā uz publisko līdzekļu vai aktīvu piesavināšanos vēl turpinās. Padomes dosjē iekļautā informācija liecina, ka tiesas procesā, uz kuru Padome pamatojās, tika ievērotas tiesības uz aizstāvību un tiesības uz efektīvu aizsardzību tiesā. To jo īpaši apliecina fakts, ka 2011. gada 11. augustāSamira Bent Mohamed Ben Rhouma TRABELSI kundzi viņas jurista klātbūtnē uzklausīja izmeklēšanas tiesnesis.

                                                45.

                                                Montassar Ben Habib Ben Bouali LTAIEF
                                                Izmeklēšana vai tiesa attiecībā uz publisko līdzekļu vai aktīvu piesavināšanos vēl turpinās. Padomes dosjē iekļautā informācija liecina, ka tiesas procesos, uz kuriem Padome pamatojās, tika ievērotas tiesības uz aizstāvību un tiesības uz efektīvu aizsardzību tiesā. To jo īpaši apliecina fakts, ka 2011. un 2013. gadā Montassar Ben Habib Ben Bouali Ltaief kungu viņa juristu klātbūtnē uzklausīja izmeklēšanas tiesnesis.”


title: Komisijas Īstenošanas regula (ES) 2021/50 (2021. gada 22. janvāris), ar ko atļauj plašāk lietot jauno pārtikas produktu “2′-fukozillaktozes/difukozillaktozes maisījums” un mainīt tā specifikācijas, un groza Īstenošanas regulu (ES) 2017/2470 (Dokuments attiecas uz EEZ)

text:
                  25.1.2021

                  LV

                  Eiropas Savienības Oficiālais Vēstnesis

                  L 23/7

         KOMISIJAS ĪSTENOŠANAS REGULA (ES) 2021/50
         (2021. gada 22. janvāris),
         ar ko atļauj plašāk lietot jauno pārtikas produktu “2′-fukozillaktozes/difukozillaktozes maisījums” un mainīt tā specifikācijas, un groza Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienībā drīkst tirgū laist tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Komisijas Īstenošanas regula (ES) 2019/1979 (3) saskaņā ar Regulu (ES) 2015/2283 atļāva kā jaunu pārtikas produktu laist tirgū 2′-fukozillaktozes/difukozillaktozes maisījumu no mikrobiāla avota (“2′-FL/DFL”). Tāpēc 2′-FL/DFL tika iekļauts Savienības jauno pārtikas produktu sarakstā.

                     (4)

                     2020. gada 17. martā uzņēmums Glycom A/S (“pieteikuma iesniedzējs”) Komisijai saskaņā ar Regulas (ES) 2015/2283 10. panta 1. punktu iesniedza pieteikumu, kurā lūdza atļaut plašāk lietot 2′-FL/DFL, kā arī mainīt tā specifikācijas. Pieteikuma iesniedzējs lūdza paplašināt 2′-FL/DFL lietojumu dzērienos uz piena bāzes un līdzīgos produktos, kuri paredzēti maziem bērniem, 1,2 g/l koncentrācijā lietošanai gatavajā galaproduktā, kas tiek tirgots lietošanai atļautajos lietošanas veidos gatavā formā vai izšķīdinot pēc ražotāja norādījumiem. Turklāt pieteikuma iesniedzējs lūdza vispārināt jaunā pārtikas produkta ražošanas procesa aprakstu, proti, svītrot frāzi “žāvējot ar izsmidzināšanu” no apraksta par pēdējo žāvēšanas posmu ražošanas procesā, jo tiek izmantoti arī citi paņēmieni, piemēram, žāvēšana liofilizējot; svītrot terminu “amorfs” no jaunā pārtikas produkta galīgās formas apraksta, jo atkarībā no izmantotās žāvēšanas metodes jaunais pārtikas produkts ir pulveris vai aglomerāti; iekļaut 3-fukozillaktozi – vienu no jaunā pārtikas produkta sekundārajām sastāvdaļām – to oligosaharīdu summā, kas veido jauno pārtikas produktu, nevis citu sekundāro ogļhidrātu summā, kur tā pašlaik ir norādīta.

                     (5)

                     Pieprasītās izmaiņas lietošanas nosacījumos attiecībā uz jaunā pārtikas produkta plašāku lietojumu dzērienos uz piena bāzes un līdzīgos maziem bērniem paredzētos produktos, kā arī izmaiņas specifikācijās attiecībā uz jaunā pārtikas produkta žāvēšanas metodi un izskatu bija daļa no sākotnējā pieteikuma atļaujas saņemšanai attiecībā uz 2′-FL/DFL kā jaunu pārtikas produktu saskaņā ar Regulu (ES) 2015/2283, kas labvēlīgi novērtēts Eiropas Pārtikas nekaitīguma iestādes (“Iestāde”) zinātniskajā atzinumā “Safety of 2′-fucosyllactose/difucosyllactose mixture as a novel food pursuant to Regulation (EU) 2015/2283” (4). Tāpēc Komisija uzskata, ka cits Iestādes atzinums nav vajadzīgs.

                     (6)

                     Sākotnējā pieteikumā, kuru Iestāde novērtēja pozitīvi, netika iekļauts pieprasījums iekļaut 3-fukozillaktozi to oligosaharīdu summā, kas veido jauno pārtikas produktu, nevis citu sekundāro ogļhidrātu summā, kur tā pašlaik ir norādīta. Šajā pieteikumā bija norādīts, ka DFL var hidrolizēt, lai producētu 3-fukozillaktozi, kas tika konstatēta zemā koncentrācijā. Komisija uzskata, ka, pēc šā pieprasījuma mainot veidu, kādā 3-fukozillaktoze ir iekļauta 2′-FL/DFL specifikācijās, ņemot vērā, ka tās koncentrācija jaunajā pārtikas produktā ir zema un nepārsniedz dabiski cilvēka pienā esošo līmeni, šā atļautā jaunā pārtikas produkta ietekme uz cilvēka veselību, visticamāk, nemainīsies. Tāpēc Komisija uzskata, ka cits Iestādes atzinums nav vajadzīgs.

                     (7)

                     Tāpēc ir lietderīgi grozīt Savienības sarakstu attiecībā uz 2′-FL/DFL lietošanas nosacījumiem un specifikācijām, lai to atļautu lietot dzērienos uz piena bāzes un līdzīgos produktos, kuri paredzēti maziem bērniem, 1,2 g/l koncentrācijā lietošanai gatavajā galaproduktā, kas tiek tirgots lietošanai atļautajos lietošanas veidos gatavā formā vai izšķīdinot pēc ražotāja norādījumiem; lai sniegtu jaunā pārtikas produkta ražošanas procesa vispārīgu aprakstu un svītrotu frāzi “žāvējot ar izsmidzināšanu” no apraksta par žāvēšanu kā pēdējo ražošanas procesa posmu; svītrotu terminu “amorfs” no jaunā pārtikas produkta apraksta un iekļautu 3-fukozillaktozi to galveno oligosaharīdu summā, kas veido jauno pārtikas produktu.

                     (8)

                     Tāpēc Īstenošanas regulas (ES) 2017/2470 pielikums būtu attiecīgi jāgroza.

                     (9)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Savienības atļauto jauno pārtikas produktu sarakstā, kas noteikts Regulas (ES) 2015/2283 6. pantā, ierakstu par 2′-fukozillaktozes/difukozillaktozes maisījumu no mikrobiāla avota (“2′-FL/DFL”) groza, kā norādīts šīs regulas pielikumā.

               2.   Šā panta 1. punktā minētajā Savienības saraksta ierakstā iekļauj pielikumā noteiktos lietošanas nosacījumus un marķēšanas prasības.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 22. janvārī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 327, 11.12.2015., 1. lpp.

            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 [par jauniem pārtikas produktiem] izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas Īstenošanas Regula (ES) 2019/1979 (2019. gada 26. novembris), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū 2′-fukozillaktozes/difukozillaktozes maisījumu un groza Komisijas Īstenošanas regulu (ES) 2017/2470 (OV L 308, 29.11.2019., 62. lpp.).

            (4)  EFSA Journal 2019; 17(6):5717.

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā “Atļautie jaunie pārtikas produkti” pievieno nosacījumus, saskaņā ar kuriem var izmantot jauno pārtikas produktu “2′-fukozillaktozes/difukozillaktozes maisījums (“2′-FL/DFL”) (no mikrobiāla avota)”:

                                    “Jaunā pārtikas produkta lietošanas nosacījumi

                                       Konkrēta pārtikas kategorija

                                       Maksimālais līmenis

                                    Dzērieni uz piena bāzes un līdzīgi maziem bērniem paredzēti produkti

                                    1,2 g/l lietošanai gatavajā galaproduktā, kas tiek tirgots lietošanai gatavā formā vai izšķīdinot pēc ražotāja norādījumiem”;

                        2)

                        pielikuma 2. tabulā “Specifikācijas” ierakstu par 2′-fukozillaktozes/difukozillaktozes maisījumu (“2′-FL/DFL”) (no mikrobiāla avota) aizstāj ar šādu:

                                    Atļautais jaunais pārtikas produkts

                                    Specifikācijas

                                    “2′-fukozillaktozes/difukozillaktozes maisījums (“2′-FL/DFL”)

                                       (no mikrobiāla avota)

                                       Apraksts/definīcija

                                    2′-fukozillaktozes/difukozillaktozes maisījums ir mikrobioloģiskajā procesā iegūts attīrīts pulveris baltā līdz netīri baltā krāsā vai šā pulvera aglomerāti.

                                       Avots: ģenētiski modificēts Escherichia coli celms K-12 DH1

                                       Parametri/sastāvs

                                    Izskats: pulveris vai aglomerāti baltā līdz netīri baltā krāsā
                                    2′-fukozillaktozes, difukozillaktozes, D-laktozes, L-fukozes un 3′-fukozillaktozes summa (% no sausnas): ≥ 92,0 % (masas %)
                                    2′-fukozillaktozes un difukozillaktozes summa (% no sausnas): ≥ 85,0 % (masas %)
                                    2′-fukozillaktoze (% no sausnas): ≥ 75,0 % (masas %)
                                    Difukozillaktoze (% no sausnas): ≥ 5,0 % (masas %)
                                    D-laktoze: ≤ 10,0 % (masas %)
                                    L-fukoze: ≤ 1,0 % (masas %)
                                    2′-fukozil-D-laktuloze: ≤ 2,0 (masas %)
                                    Citu ogļhidrātu summa  (*1): ≤ 6,0 % (masas %)
                                    Mitrums: ≤ 6,0 % (masas %)
                                    Sulfātpelni: ≤ 0,8 % (masas %)
                                    pH (20 °C, 5 % šķīdums): 4,0–6,0
                                    Proteīnu atlikums: ≤ 0,01 % (masas %)

                                       Mikrobioloģiskie kritēriji

                                    Kopējais aerobo mezofilo baktēriju skaits: ≤ 1000 KVV/g
                                    Enterobaktērijas: ≤ 10 KVV/g

                                       Salmonella sp.: 25 g paraugā nekonstatē
                                    Rauga sēnītes: ≤ 100 KVV/g
                                    Pelējuma sēnītes: ≤ 100 KVV/g
                                    Endotoksīnu atlikums: ≤ 10 EV/mg
                                    KVV: kolonijas veidojošās vienības; EV: endotoksīnu vienības

               (*1)  2′-fukozil-galaktoze, glikoze, galaktoze, mannīts, sorbīts, galaktīts, triheksoze, allolaktoze un citi ogļhidrāti ar līdzīgu struktūru.”


title: Komisijas Īstenošanas regula (ES) 2021/1294 (2021. gada 4. augusts), ar ko atceļ cilmes vietas nosaukumam piešķirto aizsardzību (“Südburgenland” (ACVN))

text:
                  5.8.2021

                  LV

                  Eiropas Savienības Oficiālais Vēstnesis

                  L 282/1

         KOMISIJAS ĪSTENOŠANAS REGULA (ES) 2021/1294
         (2021. gada 4. augusts),
         ar ko atceļ cilmes vietas nosaukumam piešķirto aizsardzību (“Südburgenland” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1308/2013 (2013. gada 17. decembris), ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 106. pantu,
         tā kā:

                     (1)

                     Komisijas Deleģētās regulas (ES) 2019/33 (2) 19. pantā noteikts, ka aizsargāta cilmes vietas nosaukuma anulēšanai Regulas (ES) Nr. 1308/2013 106. panta nozīmē mutatis mutandis piemēro Regulas (ES) Nr. 1308/2013 94. pantā un 96.–99. pantā noteikto procedūru.

                     (2)

                     Saskaņā ar Regulas (ES) 2019/33 19. pantu Austrijas pieteikums, kurā lūgts anulēt aizsargāto cilmes vietas nosaukumu “Südburgenland”, ir publicēts Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu, tāpēc aizsargātais cilmes vietas nosaukums “Südburgenland“ ir jāanulē.

                     (4)

                     Ņemot vērā cilmes vietas nosaukuma “Südburgenland” aizsardzības anulēšanu, tā ieraksts jāsvītro no Regulas (ES) Nr. 1308/2013 104. pantā minētā Savienības Aizsargāto vīna cilmes vietas nosaukumu un aizsargāto vīna ģeogrāfiskās izcelsmes norāžu reģistra.

                     (5)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Cilmes vietas nosaukumam “Südburgenland” (ACVN) piešķirtā aizsardzība ar šo tiek anulēta.

            2. pants
            Ierakstu par cilmes vietas nosaukumu “Südburgenland” (ACVN) svītro no Aizsargāto vīna cilmes vietas nosaukumu un aizsargāto vīna ģeogrāfiskās izcelsmes norāžu reģistra.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 4. augustā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 347, 20.12.2013., 671. lpp.

            (2)  Komisijas Deleģētā regula (ES) 2019/33 (2018. gada 17. oktobris), ar ko Eiropas Parlamenta un Padomes Regulu (ES) Nr. 1308/2013 papildina attiecībā uz cilmes vietas nosaukumu, ģeogrāfiskās izcelsmes norāžu un tradicionālo apzīmējumu aizsardzības pieteikumiem vīna nozarē, iebilduma procedūru, lietošanas ierobežojumiem, produkta specifikācijas grozījumiem, aizsardzības anulēšanu un marķēšanu un noformēšanu (OV L 9, 11.1.2019., 2. lpp.).

            (3)  OV C 57, 17.2.2021., 30. lpp.


title: Komisijas Īstenošanas regula (ES) 2021/1295 (2021. gada 4. augusts), ar ko attiecībā uz 2021. gadu atkāpjas no Eiropas Parlamenta un Padomes Regulas (ES) Nr. 1306/2013 75. panta 1. punkta trešās daļas jautājumā par tiešo maksājumu avansa maksājumu apjomu un platībatkarīgajiem un ar dzīvniekiem saistītajiem lauku attīstības pasākumiem

text:
                  5.8.2021

                  LV

                  Eiropas Savienības Oficiālais Vēstnesis

                  L 282/3

         KOMISIJAS ĪSTENOŠANAS REGULA (ES) 2021/1295
         (2021. gada 4. augusts),
         ar ko attiecībā uz 2021. gadu atkāpjas no Eiropas Parlamenta un Padomes Regulas (ES) Nr. 1306/2013 75. panta 1. punkta trešās daļas jautājumā par tiešo maksājumu avansa maksājumu apjomu un platībatkarīgajiem un ar dzīvniekiem saistītajiem lauku attīstības pasākumiem
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1306/2013 (2013. gada 17. decembris) par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 75. panta 3. punktu,
         tā kā:

                     (1)

                     Atbilstoši Regulas (ES) Nr. 1306/2013 75. panta 1. punkta trešajai daļai no 16. oktobra līdz 30. novembrim dalībvalstis drīkst avansā izmaksāt līdz 50 % tiešo maksājumu saskaņā ar Eiropas Parlamenta un Padomes Regulu (ES) Nr. 1307/2013 (2) un līdz 1. decembrim tās drīkst avansā izmaksāt līdz 75 % platībatkarīgā un ar dzīvniekiem saistītā atbalsta saskaņā ar Eiropas Parlamenta un Padomes Regulu (ES) Nr. 1305/2013 (3).

                     (2)

                     Covid-19 pandēmijas izraisītās krīzes dēļ lauksaimnieki dalībvalstīs ir saskārušies ar ārkārtējām ekonomiskām un finansiālām grūtībām. Ņemot vērā minēto ekonomikas dalībnieku īpašo neaizsargātību un lai mazinātu minētās krīzes finansiālās sekas un ietekmi uz naudas plūsmu, Komisijas Īstenošanas regulā (ES) 2020/531 (4) tika paredzēta atkāpe no Regulas (ES) Nr. 1306/2013 75. panta 1. punkta trešās daļas, ļaujot dalībvalstīm izmaksāt saņēmējiem lielāku avansu par 2020. gadu. Tā kā Covid-19 pandēmija 2021. gadā turpinās un lauksaimnieki joprojām saskaras ar ekonomikas traucējumiem, būtu jāļauj dalībvalstīm turpināt maksāt lielākus avansa maksājumus par 2021. pieprasījumu gadu.

                     (3)

                     Šajā regulā paredzētie pasākumi ir saskaņā ar Lauksaimniecības fondu komitejas, Tiešo maksājumu komitejas un Lauku attīstības komitejas atzinumu,

               IR PIEŅĒMUSI ŠO REGULU.

            1. pants
            Atkāpjoties no Regulas (ES) Nr. 1306/2013 75. panta 1. punkta trešās daļas, par 2021. pieprasījumu gadu dalībvalstis drīkst avansā izmaksāt līdz 70 % no tiešajiem maksājumiem, kas uzskaitīti Regulas (ES) Nr. 1307/2013 I pielikumā, un līdz 85 % no lauku attīstības atbalsta, kas minēts Regulas (ES) Nr. 1306/2013 67. panta 2. punktā.

            2. pants
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 4. augustā

                  Komisijas vārdā –

                  Priekšsēdētāja

               Ursula VON DER LEYEN

            (1)  OV L 347, 20.12.2013., 549. lpp.

            (2)  Eiropas Parlamenta un Padomes Regula (ES) Nr. 1307/2013 (2013. gada 17. decembris), ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).

            (3)  Eiropas Parlamenta un Padomes Regula (ES) Nr. 1305/2013 (2013. gada 17. decembris) par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).

            (4)  Komisijas Īstenošanas regula (ES) 2020/531 (2020. gada 16. aprīlis) par atkāpšanos attiecībā uz 2020. gadu no Eiropas Parlamenta un Padomes Regulas (ES) Nr. 1306/2013 75. panta 1. punkta trešās daļas jautājumā par tiešo maksājumu avansa maksājumu apjomu un platībatkarīgajiem un ar dzīvniekiem saistītajiem lauku attīstības pasākumiem un no minētās regulas 75. panta 2. punkta pirmās daļas jautājumā par tiešajiem maksājumiem (OV L 119, 17.4.2020., 1. lpp.).